Tämän asetuksen oikeusperusta on SEUT-sopimuksen 322 artiklan 2 kohta. Siihen viitataan myös omia varoja koskevan päätöksen (EU, Euratom) 2020/2053 9 artiklassa. Se täydentää perinteisten omien varojen, arvonlisäveroon perustuvien omien varojen ja bruttokansantuloon perustuvien omien varojen käyttöön asettamista koskevaa asetusta (EU, Euratom) N:o 609/2014 ja muovipakkausjätteeseen perustuvien omien varojen käyttöön asettamista koskevaa asetusta (EU, Euratom) 2021/770. Ehdotus liittyy myös asetukseen, jossa vahvistetaan omien varojen järjestelmää koskevat täytäntöönpanotoimenpiteet (asetus (EU, Euratom) 2021/768 sellaisena kuin se on muutettuna).

Ehdotetun asetuksen 5 artikla ”Kirjanpito ja raportointi” vastaa asetuksen (EU, Euratom) N:o 609/2014 6 artiklaa, jota on mukautettu vastaamaan uusiin omiin varoihin liittyviä tarpeita.

Ehdotetun asetuksen 4 artiklalla, joka koskee bruttokansantuloon perustuviin omiin varoihin kohdistuvia vaikutuksia, varmistetaan kyseisten omien varojen täydentävä luonne. Se täydentää asetuksen (EU, Euratom) N:o 609/2014 5 artiklaa, sillä siinä todetaan, että bruttokansantuloon perustuvien omien varojen määrä lasketaan sen jälkeen, kun on lisätty kaikista muista omista varoista (jo olemassa olevat omat varat ja uudet omat varat) saatavat tulot. Siinä varmistetaan myös, että bruttovähennykset, jotka myönnetään omia varoja koskevassa päätöksessä, sellaisena kuin se on muutettuna, otetaan huomioon kun bruttokansantuloon perustuvia omia varoja viedään kirjanpitoon ja asetetaan käyttöön.

Ehdotuksen tarkoituksena on lisätä ennustettavuutta jäsenvaltioiden kannalta niiden asettaessa omia varoja EU:n talousarvion käyttöön sekä säätää menettelyistä riitojenratkaisua varten. Ehdotus on suhteellisuusperiaatteen mukainen, koska siinä ei ylitetä sitä, mikä on tarpeen ja oikeasuhteista tämän tavoitteen saavuttamiseksi riittävällä tavalla.

Voittojen uudelleenkohdentamiseen perustuvien omien varojen osalta sitä sovelletaan sen kauden viimeisen päivän jälkeen alkavan kauden ensimmäisestä soveltamispäivästä, jonka aikana [verotusoikeuksien uudelleenjakoa koskevan maailmanlaajuisen sopimuksen täytäntöönpanosta annettu direktiivi] on saatettava osaksi kansallista lainsäädäntöä, tai monenvälisen sopimuksen voimaantulopäivästä sen mukaan, kumpi ajankohta on myöhäisempi.

Ehdotetun asetuksen 19 artiklassa otetaan käyttöön tarkistusmenettely, jota sovelletaan silloin kun jäsenvaltion ja komission välillä on selvä erimielisyys hiilirajamekanismiin ja voittojen uudelleenkohdentamiseen perustuvia omia varoja koskevista oikaisuista ja mukautuksista. Uusi menettely sisältää sekä jäsenvaltioita että komissiota koskevat selkeät määräajat ja velvoitteet. Sillä varmistetaan rakentava vuoropuhelu kiistanalaisista määristä, ja sen tarkoituksena on auttaa osapuolia pääsemään yhteisymmärrykseen.

(2)Neuvoston asetuksessa (EU, Euratom) N:o 609/2014 on omien varojen asettamisesta komission käyttöön ja hallinnollisista järjestelyistä annettuja säännöksiä, jotka koskevat muita omia varoja. Vastaavia säännöksiä olisi tarvittaessa annettava myös uusien omien varojen osalta.

b) asiakirjat, joissa on tiedot huutokaupan tuloksista komission asetuksen (EU) N:o 1031/2010 61 artiklan mukaisesti.

1. Jäsenvaltioiden on toteutettava kaikki asianmukaiset toimenpiteet varmistaakseen, että päästökauppajärjestelmään perustuvien omien varojen toteamisen, laskemisen ja käyttöön asettamisen perustana olevia asiakirjoja säilytetään vähintään kolmen kalenterivuoden ajan sen varainhoitovuoden lopusta, jonka osalta omat varat asetetaan käyttöön, tai kolmen vuoden ajan siitä ajankohdasta, jona suhde huutokauppapaikkaan on päättynyt, sen mukaan, kumpi ajanjakso on pidempi. Näihin asiakirjoihin kuuluvat muun muassa seuraavat:

Asetuksen (EU, Euratom) N:o 609/2014 5 artiklassa tarkoitetun yhdenmukaisen kertoimen vahvistamiseksi lasketaan yhteen päätöksen (EU, Euratom) 2020/2053 2 artiklan 1 kohdan e, f ja g alakohdassa tarkoitetut tulot ja kyseisen päätöksen 2 artiklan 1 kohdan a, b ja c alakohdassa tarkoitetut tulot, jotta saadaan laskettua se osuus talousarviosta, joka katetaan BKTL-perusteisilla omilla varoilla.

4. Päästökauppajärjestelmään perustuviin omiin varoihin tehtävien mukautusten kokonaismäärä on kunkin asianomaisen jäsenvaltion osalta seuraavien kahden määrän summa: määrä, joka on laskettu soveltamalla päätöksen (EU, Euratom) 2020/2053 2 artiklan 1 kohdan e alakohdassa tarkoitettua yhdenmukaista verokantaa saman päätöksen 2 artiklan 1 kohdan e alakohdan 2 alakohdassa tarkoitettuihin määriin, ja päätöksen (EU, Euratom) 2020/2053 2 artiklan 2 a kohdassa tarkoitetun mekanismin soveltamisen seurauksena saatu määrä.

1. Jäsenvaltioiden on varmistettava, että huutokauppapaikka laskee päätöksen (EU, Euratom) 2020/2053 2 artiklan 1 kohdan e alakohdan 1 alakohdassa tarkoitetut päästökauppajärjestelmään perustuvat omat varat soveltamalla kyseisen päätöksen 2 artiklan 1 kohdan e alakohdassa tarkoitettua yhdenmukaista verokantaa huutokaupattujen päästöoikeuksien määrään kerrottuna asetuksen (EU) N:o 1031/2010 7 artiklassa tarkoitetulla huutokaupan selvityshinnalla.

2. Edellä 7 artiklan 4 kohdassa tarkoitetut mukautusten kokonaismäärät tilitetään kunkin kuukauden ensimmäisenä työpäivänä, ja ne ovat kahdestoistaosia talousarvioon otetuista asianomaisista kokonaismääristä, tarvittaessa muunnettuina kansallisiksi valuutoiksi varainhoitovuotta edeltävän kalenterivuoden viimeisen noteerauspäivän vaihtokursseilla, sellaisina kuin ne on julkaistu Euroopan unionin virallisen lehden C-sarjassa. Näihin kuukausittaisiin kahdestoistaosiin sovelletaan asetuksen (EU, Euratom) N:o 609/2014 10 a artiklan 2, 4 ja 5 kohtaa.

1. Jäsenvaltioiden on varmistettava, että asetuksen (EU) N:o 1031/2010 26 ja 30 artiklan mukaisesti nimettyihin huutokauppapaikkoihin liitetyt selvitysjärjestelmät tai toimitusjärjestelmät tilittävät 7 artiklan 1 kohdan mukaisesti lasketut määrät asetuksen (EU, Euratom) N:o 609/2014 9 artiklan 1 kohdassa tarkoitetulle tilille tai jollekin toiselle komission ilmoittamalle tilille asetuksen (EU) N:o 1031/2010 44 artiklan mukaisesti hyvissä ajoin ja viimeistään sitä kuukautta seuraavan toisen kuukauden ensimmäisenä työpäivänä, jonka aikana saaminen vahvistettiin.

b)hinta, jonka valtuutettu ilmoittaja on maksanut todistuksista, jotka on mitätöity saman asetuksen 24 artiklan mukaisesti viimeistään CBAM-ilmoitusvuoden 30 päivänä kesäkuuta.

a)hinta, jonka valtuutettu ilmoittaja on maksanut Euroopan parlamentin ja neuvoston asetuksen (EU) [XXX] 6 artiklan 2 kohdan c alakohdan mukaisesti ilmoitetuista palautettavia sitoutuneita kokonaispäästöjä koskevista CBAM-todistuksista yhden vuoden ajalta; ja

b)seuraavan kertolaskun tuloksen: a alakohdassa tarkoitetun laskelman tuloksena saatava kokonaismäärä kerrottuna prosenttiosuudella, joka vastaa kunkin jäsenvaltion BKTL:n osuutta kaikkien jäsenvaltioiden yhteenlasketusta BKTL:sta, sellaisena kuin sitä sovelletaan uusimpien BKTL-tietojen ja päästökauppajärjestelmän tietojen toimitusvuotta seuraavan vuoden voimassa olevaan talousarvioon 15 päivänä tammikuuta.

2. Edellä 1 kohdan mukaisesti tehtyjen laskelmien tuloksena saatujen määrien erotus on kunkin jäsenvaltion osalta ’nettomäärä’. Nettomäärän laskenta on lopullinen, eikä siihen tehdä enää mukautuksia.

Nettomäärän laskennassa tarvittavissa kansallisen valuutan ja euron välisissä muuntotoimenpiteissä käytetään sen vuoden viimeisen noteerauspäivän vaihtokursseja, jona uusimmat BKTL-tiedot ja päästökauppajärjestelmän tiedot on toimitettu, sellaisina kuin kyseiset vaihtokurssit on julkaistu Euroopan unionin virallisen lehden C-sarjassa.

Komissio ilmoittaa nettomäärän laskennan tuloksena saadut määrät jäsenvaltioille ennen sitä varainhoitovuotta seuraavan vuoden helmikuun 1 päivää, jona uusimmat BKTL-tiedot ja päästökauppajärjestelmän tiedot on toimitettu. Kukin jäsenvaltio tulouttaa nettomäärän asetuksen (EU, Euratom) N:o 609/2014 9 artiklan 1 kohdassa tarkoitetulle tilille sitä vuotta seuraavan vuoden maaliskuun ensimmäisenä työpäivänä, jona komissio ilmoitti laskennan tuloksena saadut määrät jäsenvaltioille.

13 artikla

Hiilirajamekanismiin perustuvien omien varojen käyttöön asettaminen

Kunkin kalenterivuoden osalta 8 artiklan mukaisesti lasketut määrät tilitetään vuosittain sitä vuotta seuraavan vuoden helmikuun ensimmäisenä työpäivänä, jona kukin jäsenvaltio on lähettänyt vuotuisen selvityksensä, tarvittaessa muunnettuina kansallisiksi valuutoiksi sitä varainhoitovuotta edeltävän kalenterivuoden viimeisen noteerauspäivän vaihtokursseilla, jona määrät on tuloutettava.

14 artikla

Hiilirajamekanismiin perustuvia omia varoja koskevat oikaisut tai mukautukset

1. Oikaisut tai mukautukset, joita on edellisten varainhoitovuosien osalta mahdollisesti sovellettava asetuksen (EU, Euratom) 2021/768 2 artiklan 6 b kohdassa tarkoitettujen tarkastusten seurauksena tai jostakin muusta syystä, johtavat asetuksen (EU, Euratom) N:o 609/2014 9 artiklan 1 kohdassa tarkoitetulle tilille tehtyjen tuloutusten erityiseen mukauttamiseen. Jäsenvaltioiden on sisällytettävä nämä oikaisut 5 artiklan 4 kohdassa tarkoitettuun seuraavaan vuotuiseen selvitykseensä sen jälkeen kun on sovellettu päätöksen (EU, Euratom) 2020/2053 2 artiklan 1 kohdan f alakohdassa tarkoitettua verokantaa. Komissio ilmoittaa jäsenvaltiolle paikalla toimitettuihin tarkastuksiin perustuvan erityisen mukautuksen määrän, joka jäsenvaltion on sisällytettävä seuraavaan vuotuiseen selvitykseensä.

2. Edellä 1 kohdassa tarkoitetut oikaisut ja mukautukset on asetettava käyttöön sitä vuotta seuraavan vuoden helmikuun ensimmäisenä työpäivänä, jona kukin jäsenvaltio on lähettänyt vuotuisen selvityksensä.

3. Edellä 5 artiklan 4 kohdassa tarkoitettuja selvityksiä ei enää oikaista kyseessä olevaa varainhoitovuotta seuraavan viidennen vuoden heinäkuun 31 päivän jälkeen, ellei oikaisuissa ole kyse komission tai jäsenvaltion tämän määräajan kuluessa tiedoksi antamista kohdista.

4. Tässä artiklassa tarkoitetut toimet ovat tuloja koskevia toimia siihen varainhoitovuoteen nähden, jonka kuluessa ne kirjataan asetuksen (EU, Euratom) N:o 609/2014 9 artiklan 1 kohdassa tarkoitetulle tilille.

15 artikla

Voittojen uudelleenkohdentamiseen perustuvien omien varojen käyttöön asettaminen

Kunkin kalenterivuoden osalta 9 artiklan mukaisesti lasketut määrät tilitetään kunkin kuukauden ensimmäisenä työpäivänä sitä vuotta seuraavana vuonna, jona kukin jäsenvaltio on lähettänyt vuotuisen selvityksensä, ja määrät ovat kahdestoistaosia talousarvioon otetuista asianomaisista kokonaismääristä, tarvittaessa muunnettuina kansallisiksi valuutoiksi varainhoitovuotta edeltävän kalenterivuoden viimeisen noteerauspäivän vaihtokursseilla, sellaisina kuin ne on julkaistu Euroopan unionin virallisen lehden C-sarjassa. Näihin kuukausittaisiin kahdestoistaosiin sovelletaan asetuksen (EU, Euratom) N:o 609/2014 10 a artiklan 2, 4 ja 5 kohtaa.

16 artikla

Voittojen uudelleenkohdentamiseen perustuvia omia varoja koskevat mukautukset

1. Oikaisut tai mukautukset, joita on edellisten varainhoitovuosien osalta mahdollisesti tehtävä asetuksen (EU, Euratom) 2021/768 2 artiklan 6 c kohdassa tarkoitettujen tarkastusten seurauksena tai jostakin muusta syystä, johtavat asetuksen (EU, Euratom) N:o 609/2014 9 artiklan 1 kohdassa tarkoitetulle tilille tehtyjen tuloutusten erityiseen mukauttamiseen. Komissio ilmoittaa jäsenvaltiolle paikalla toimitettuihin tarkastuksiin perustuvan erityisen mukautuksen määrän, joka jäsenvaltion on sisällytettävä seuraavaan 5 artiklan 5 kohdassa tarkoitettuun vuotuiseen selvitykseensä. Jäsenvaltioiden on sisällytettävä muut oikaisut 5 artiklan 5 kohdassa tarkoitettuun seuraavaan vuotuiseen selvitykseensä sen jälkeen kun on sovellettu päätöksen (EU, Euratom) 2020/2053 2 artiklan 1 kohdan g alakohdassa tarkoitettua verokantaa.

2. Kyseinen mukautus on asetettava käyttöön kahdestoistaosina kunkin kuukauden ensimmäisenä työpäivänä sitä vuotta seuraavana vuonna, jona kukin jäsenvaltio on lähettänyt vuotuisen selvityksensä.